Ղազախստանի մայրաքաղաք Աստանայում մեկնարկել է Հավաքական անվտանգության պայմանագրի կազմակերպության գագաթնաժողովը: Մասնակցում են կառույցի անդամ երկրների ղեկավարները: Հայաստանը ներկայացնում է ՀՀ վարչապետի պաշտոնակատար Նիկոլ Փաշինյանը: Նիստում քննարկվելու է ՀԱՊԿ նոր գլխավոր քարտուղարի նշանակման հարցը, ինչպես նաև ստորագրման է ներկայացվելու շուրջ 20 փաստաթուղթ, ներառյալ՝ ՀԱՊԿ-ի հավաքական անվտանգության խորհրդի ամփոփիչ հռչակագիրը: